Source: https://curia.europa.eu/jcms/jcms/P_129962/mt/?portal=j_55&amp;printView=true
Timestamp: 2019-05-23 03:42:24+00:00
Document Index: 1421945

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Kundizzjonijiet ġenerali għaż-żjarat fil-Qorti tal-Ġustizzja
Istruzzjonijiet ta’ sigurtà u regoli ta’ mġiba
Minħabba l-kontrolli ta’ sigurtà, il-viżitaturi huma mitluba josservaw bir-reqqa’ kollha l-ħinijiet taż-żjara.
Matul iż-żjara tagħhom fil-Qorti tal-Ġustizzja, il-viżitaturi huma mitluba jġibu ruħhom b’mod diskret u dinjituż, kif ukoll jilbsu lbies xieraq.
Il-viżitaturi li jassistu għal seduta pubblika huma mistiedna jieħdu posthom fis-sala tas-seduta qabel ma tibda s-seduta; id-dħul jew il-ħruġ mis-sala matul is-seduta ma huwiex permess. Matul is-seduta għat-trattazzjonijiet orali, il-viżitaturi għandhom ikunu siekta. Il-konsum ta’ ikel u xorb ma huwiex permess fis-swali tas-seduti u fis-swali tal-laqgħat.
Matul is-seduti, ma huwiex permess li jittieħdu ritratti jew li jiġu rreġistrati d-dibattiti. Sabiex jiġu evitati l-interferenzi mas-sistema ta’ interpretazzjoni, it-telefons ċellulari għandhom obbligatorjament ikunu mitfija.
Kull viżitatur għandu jkollu fil-pussess tiegħu karta ta’ identifikazzjoni li għandu jilbes b’mod viżibbli matul iż-żjara kollha. Għal raġunijiet ta’ sigurtà, il-preżenza tal-viżitaturi fil-Qorti tal-Ġustizzja hija awtorizzata biss fiż-żoni indikati fil-programm taż-żjara.
Il-persuni responsabbli għall-gruppi għandhom jeskortaw il-grupp ta’ viżitaturi matul iż-żjara kollha tagħhom fil-Qorti tal-Ġustizzja.
Il-Qorti tal-Ġustizzja kienet obbligata ssaħħaħ il-miżuri ta’ sigurtà fir-rigward tal-aċċess għall-bini tagħha. Għaldaqstant, il-viżitaturi huma mitluba josservaw bir-reqqa’ kollha l-istruzzjonijiet mogħtija lilhom mill-gwardjani jew mill-gwida ta’ akkoljenza. Għandu jiġi nnotat li l-bagalji tal-viżitaturi ser jiġu kkontrollati mal-wasla tagħhom.
Il-viżitaturi ma humiex awtorizzati jpejpu fil-bini.
Għandu jiġi nnotat li, f’ċirkustanzi eċċezzjonali, il-Qorti tal-Ġustizzja tirriżerva d-dritt li tikkanċella żjara ppjanata.
Data personali tinġabar fil-kuntest tal-organizzazzjoni taż-żjarat sabiex iż-żjara tiżvolġi fl-aqwa kundizzjonijiet (effiċjenza fil-kuntatti u skambji ta' korrispondenza, definizzjoni ta' programm taż-żjara adattat għal-lingwa, għal-livell ta' formazzjoni u għall-interess tal-viżitaturi). Din id-data tiġi pproċessata mid-Direttorat tal-Protokoll u taż-Żjarat matul iż-żmien neċessarju għall-organizzazzjoni u għall-iżvolġiment taż-żjara u titħassar sa mhux aktar tard minn sitt snin wara ż-żjara. Hija tiġi kkomunikata biss lill-organizzaturi taż-żjarat (viżitaturi kkonċernati, Direttorat tal-Protokol u taż-Żjarat), lill-uffiċjalli li jiltaqgħu mal-viżitaturi, lid-Direttorat tal-Interpretazzjoni fejn tkun meħtieġa interpretazzjoni u, jekk ikun il-każ, lill-korpi kompetenti biex jeżerċitaw il-verifiki tagħhom skont il-liġi.
Skont ir-Regolament (KE) Nru 45/2001 dwar il-protezzjoni ta' individwu fir-rigward tal-ipproċessar ta' data personali mill-istituzzjonijiet u l-korpi tal-Unjoni u dwar il-movement liberu ta' dak id-data (ĠU L 8 tat-12 ta' Jannar 2001, p. 1), intom għandkom id-dritt għal aċċess għad-data li tikkonċernakom u, jekk ikun meħtieġ, li tindikaw korrezzjonijiet meħtieġa.
Għal kull informazzjoni supplementari f'dan ir-rigward jew biex taċċedu għad-data pproċessata, indirizzaw ruħkom lid-Direttorat tal-Protokoll u taż-Żjarat. Tistgħu wkoll f'kull mument tmorru quddiem il-Kontrollur Ewropew għall-Protezzjoni tad-Data.
Vidjosorveljanza u reġistrazzjonijiet vidjo
Sabiex tiġi assigurata l-protezzjoni tal-persuni li jaċċedu fil-bini tagħha kif ukoll tal-beni u tal-informazzjoni li hija għandha, il-Qorti tal-Ġustizzja installat sistema ta' vidjosorveljanza kemm ġewwa kif ukoll barra l-bini tagħha. L-immaġini rreġistrati jinżammu għal perijodu limitat u huma aċċessibbli biss għal numru limitat ta' persuni inkarigati b'dan ix-xogħol.
Ir-reġistrazzjoni tal-immaġini kif ukoll is-sorveljanza mill-kameras isiru fl-osservanza tal-leġiżlazzjoni relatata mal-protezzjoni tad-data personali u tal-ħajja privata. Avviżi speċifiċi mqiegħda viċin iż-żona sorveljata jindikaw il-preżenza tas-sistema ta' vidjosorveljanza.
Rapporti ta’ inċidenti
Il-Qorti tal-Ġustizzja implementat miżuri sabiex tiżgura li kwalunkwe anomalija, malfunzjoni, assistenza lil persuna, problema potenzjali marbuta mas-sigurtà jew mas-sigurtà tal-persuni, tal-oġġetti u tal-bini tkun is-suġġett ta’ rapport ta’ inċident intern.
Avviż dwar rapporti ta’ inċidenti (FR)
eNq1WFtv2jAUfu+viCJtb02AkY1uCdXK2hWp1VgL296QSQw4c+zUdrjs18+50IY2acHgBwTJsb5z8bl8B/d8FWFjARlHlHhm02qYBiQ+DRCZeeZoeHXaMc+7J24IFqB87JPVGHfkWR8Dzj0zFVsTCAi3/tzefIMSADKze2K4dBJCX2ydSwTC1jXg81sQp2cMd0FRYERQzGngmXEisreGywWTZnRjygTAPSDgjLK1axevy0eGzthpNjtlmWunqDvAI/6bsr88Bj4cMLpAAQwqdUwB5lBJw3QZDICY98mUViLbg3GzdXb2sWVHwlbSsNx4UIkfjtuKkRlxyG4AmekLTI8SAVcijU91bEI/4orWD7LE0WR7koaG+gBXxzwS49G9EjCDD/eQLTB8JSgB4jEGayvksaqOnwlk6/vssVIHCrxNWiqpmAAORwxXYs+FiPln2/YThoAFE0bj9Cu7a1vVIX2ZxCCnCZPtoQ46s/vgIpaNCJGALvmRM1UWAmBAiiGTHVdTOcirZJCIV7v0Qfm0KeeNBk1+IN4nV0ym0o/pFNX0U8ESNfC4dA/byLuMyVr4ctFuwUoBYAyst3Cx7OdWXvimgSGZibmc6BukQodMRLjyzMbj61cvMZM/BiF7yPQWVpckb3oAovhLLH+JXwgutTvz/CaP6EjOWrR7EI4dR8kD185zbl9GwHQO1B5NiKjpHorjFPGeWBVNA0GuyXgQgtUdfOhX436VUmmFOG2cNh2n43RaZ+12u9M6hJVl1ENbE7wrjTxtSi5yiqCToIEadhMJtQb+sqjrCnH3yVlOz0poVUaUXt6QyaUMS/xn4SUJxvZ+vieTQyESFT74glyd57fgpRF/n86L4vPuw8Xj5PCUZ7SMmyzkBHIxuuvXE8mDKbjcfd6i4FV+HsFDqXknD4/Daos8fLn87p8+kgImE4x8IBAlunisti0iF1SCfr8cqs62J3O1teneNrXXpKeop2L1PS7vlhn/5kp9wP8Moyfmoik4/yipXkXyglDddC73NPOJM7p2Sl67J/8BXemM0w==
ybF8yiwteSequr93